Lobster Central人人都話呢間有D好特別既熱狗，所以放假就去中環試一試。我會形容呢D食物係高級三文治或者係龍蝦包蟹肉包專門店，係外賣為主，裏面都可坐廿人左右。叫左招牌龍蝦包，佢用左成隻波士頓龍蝦，每日拆肉，好新鮮。調味料就用蛋黃醬、檸檬牛油、西芹鹽調味，食到龍蝦鮮味，如果肉彈牙點更好。另外蟹肉三文治，我比較中意，因為真係好juicy。我覺得價錢合理，百多元有交易。午餐食呢個咁豐富既三文治，都係唔錯既選擇。